Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 758/12/8807	Michalovce, 5.11.2012
EEČ : 2-66-300-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: opatrovateľ

pre prečin krádeže podľa § 212 ods. 2 písm. e) Tr. zákona, na tom skutkovom základe, že v dobe od 07. 02. 2012  do dňa  01. 08. 2012, v mieste trvalého bydliska v obci Bunkovce, okres XXXXX, v rodinnom dome č. 25,  nedovolene odoberal elektrickú energiu tak, že  odstránil overovacie znaky - plomby na elektromere  a vykonal neoprávnený zásah do vnútra elektromera, v dôsledku čoho elektromer nesprávne zaznamenával odber elektrickej energie,  čím  pre Východoslovenskú distribučnú, a. s. XXXXX, ul. Mlynská 31, spôsobil podľa odborného vyjadrenia škodu vo výške 109,12 €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

	Poverený príslušník PZ, Okresného riaditeľstva PZ, Obvodného oddelenia PZ Sobrance, uznesením sp. zn. ORP-1082/SO-MI-2012 zo dňa 28. 08. 2012  začal trestné stíhanie a súčasne vzniesol obvinenie XXXXX pre prečin krádeže podľa § 212 ods. 2 písm. e) Tr. zákona na vyššie uvedenom skutkovom základe. 

	Dňa 29. 10. 2012 mi predložil policajný orgán vyšetrovací spis s návrhom na podmienečné zastavenie trestného stíhania. 

	Po preskúmaní návrhu policajného orgánu a na vec sa vzťahujúceho vyšetrovacieho spisu som sa s návrhom stotožnil.

	Obvinený XXXXX vyhlásil, že spáchal skutok, za ktorý je stíhaný.  Výslovne dal súhlas s postupom podľa § 216 Tr. poriadku a dňa 22. 08. 2012 uhradil poškodenej  spoločnosti   škodu podľa jej vyčíslenia. 

	Obvinený XXXXX je opatrovateľom svojej matky a poberá opatrovateľky príspevok. Z miesta trvalého bydliska je hodnotený všeobecne. V posledných 10-tich rokoch nebol súdne trestaný. 

	Za prečin podľa §  212 ods. 2  písm. e) Tr. zákona,  je stanovená horná hranica trestnej sadzby 2 roky, teda v uvedenej veci boli splnené všetky formálne podmienky na postup podľa § 216 Tr. poriadku. 

	Vzhľadom na osobu obvineného a s prihliadnutím na jeho doterajší život a okolnosti prípadu, možno považovať podmienečné zastavenie trestného stíhania s uložením skúšobnej doby v trvaní 12 (dvanásť) mesiacov, za dostačujúce. 

	Preto bolo potrebné rozhodnúť tak, ako je to uvedené vo výroku tohto uznesenia.

	Ak obvinený v priebehu skúšobnej doby bude viesť riadny život, bude rozhodnuté, že sa osvedčil. Inak sa rozhodne, a to prípadne aj počas skúšobnej doby, že sa v trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor